Javi Martínez

**Javier "Javi" Martínez Aginaga** (lindur më 2 shtator 1988) është një futbollist profesionist spanjoll i cili luan si mesfushor mbrojtës për klubin gjerman Bayern München dhe kombëtaren spanjolle. Pozicioni i tij i zakonshëm është mesfushor i tërhequr, por mund të luaj edhe në qëndër ose edhe si qëndër-mbrojtës.

Ai u bashkua me Athletic Bilbao në vitin 2006 përpara ditëlindjes së tij të 18të duke u bërë një nga lojtarët më të mirë të klubit duke luajtur 251 ndeshje zyrtare gjatë gjashtë sezoneve në La Liga, duke shënuar edhe 26 gola. Ai u transferua te Bayern München për 40 milion €, dhe që në sezonin e parë fitoi Bundesligën, Ligën e Kampioneve dhe DFB–Pokal duke realizuar "Tripletën" e parë në karrerën e tij dhe në historinë e Bayernit.

Ai është një lojtar i kombëtares spanjolle që nga viti 2010, ai gjithashtu ka qënë pjestar i skuadrës në fitimin e Kupës së Botës 2010 dhe Euro 2012.

## Karriera me klube
### Athletic Bilbao
Martínez ka lindur në Estella-Lizarra, Navarre. Athletic Bilbao e bleu atë që në moshën 17 vjeçare në verën e vitit 2006 për 6 milion € nga skuadra e Osasunas. Ai nuk kishte luajtur asnjë ndeshje me skuadrën e parë

Më 27 gusht 2007, Martínez bëri debutimin e tij me klubin në barazimin 1–1 kundër Real Sociedad në Stadiumin San Mamés. Martínez më pas u bë një lojtar i formacionit të parë që në sezonin e debutimit të tij duke treguar një shumë të mirë. Më 16 dhjetor 2006, Martínez shënoi dy gola në fitoren 2–0 kundër Deportivo la Coruña, duke shënuar golat e parë me skuadrën e Athletic Bilbao. Ai e përfundoi sezonin e parë me 35 ndeshje dhe tre gola në La Liga, gjithashtu ai luajti edhe një ndeshje në Copa del Rey.

Në sezonin 2009–10, Martínez ishte motorri i mesfushës së Athletic Bilbao duke luajtur 46 ndeshje dhe duke shënuar 9 gola. Ai vendosi një rekord personal duke e kaluar numrin e golave të shënuar sezonin 2008–09 (5). Në atë sezon, Athletic Bilbao siguroi edhe kualifikimin në UEFA Europa League. Në sezonin 2011–12, trajneri i ri, Marcelo Bielsa e zhvendosi në qëndër të mbrojtjes. Paraqitjet e mira të tij në sezonin 2009–10 bënë që klube si Manchester City, Real Madrid dhe Barcelona të tregonin interes për të.

### Bayern München
Më 29 gusht 2012, pasi Bayern München pagoi klauzolën e lirimit të kontratës për 40 milion €, Martínez nënshkroi një kontratë pesë vjeçare me klubin gjerman. Ai ishte transferimi më i shtrejntë në historinë 50 vjeçare të Bundesligës.

Ai bëri debutimin e tij zyrtarë më 2 shtator - ditën e 24 vjetorit të lindjes së tij – duke zëvëndësuar Bastian Schweinsteiger në minutën e 77të në fitoren e Bayernit 6–1 kundër VfB Stuttgart. Më 24 nëntor, ai shënoi golin e tij të parë me Bayernin me një rrofeshatë në fitoren 5–0 kundër Hannover 96.

Martínez shënoi golin e dytë me Bayernin në fitoren 6–1 kundër Werder Bremen më 23 shkurt 2013; goli erdhi pas një goditje dënimi të krosuar nga Arjen Robben, ai e gjuajti topin me kokë duke vendosur rezultatin 2–0 pas 30 minutave lojë. Pas fitores fantastike kundër Barcelonës me rezultatin 4–0 në gjysmë-finalen e Ligës së Kampioneve më 23 prill; ai u lavdërua nga shumë ekpertë futbolli si njeriu kyç në prishjen e lojës tiki–taka të Xavit dhe Andrés Iniestës. Në ndeshjen e fundit të kampionatit, ai shënoi edhe golin e tretë në fitoren 3–4 me përmbysje kundër Borussia Mönchengladbach.

Më 30 gusht 2013, Martínez shënoi një gol vendimtar në minutën e 120të në finalen e Superkupës së Europës kundër Çelsit; ai shënoi pas një krosimi të Alabës dhe pas një ngatërrimi në fushën e lojës për ti dhënë Bayernit barazimin 2–2. Bayerni fitoi 5–4 me penallti dhe gjithashtu ishte trofeu i parë në historinë e klubit.

Më 13 gusht 2014, në ndeshjen e parë të sezonit për DFL-Supercup kundër Borussia Dortmund, Martínez luajti ndeshjen si titullar për 31 minuta përpara se të zëvëndësohej me mbrojtësin Dante për shkak të një dëmtimi, megjithatë, Bayerni humbi ndeshjen me rezultatin 2–0 Dortmund duke humbur kështu superkupën për vitin e dytë rresht. Pas ekzaminimeve të bëra, u konfirmua se Martínez do të qëndrojë jashtë fushave të lojës për rreth shtatë muaj.

Më 24 shtator 2020, Martínez shënoi golin e fitores së ekipit të tij në fitoren 2–1 kundër Seviljes në UEFA Super Kupë; ky ishte goli i tij i dytë në dy ndeshje në këtë kompeticion.

## Karriera ndërkombëtare
Që në moshën 19 vjeçare, Martínez ka luajtur me kombëtaren Spanjolle U–21, ku ai ishte pjesë në 2009 Kampionatin Europian që u zhvillua në Suedi, Spanja U–21 u eleminua që në fazën e grupeve.

Më 20 maj 2010, ai ishte një nga 23 lojtarët e zgjedhur nga trajneri Del Bosque për të luajtur me kombëtaren në Kupën e Botës 2010 në Afrikën e Jugut. Më 29 maj, ai bëri debutimin e tij zyrtarë në një ndeshje miqësore të fituar me rezultatin 3–2 kundër Arabisë Suadite, ai hyri në minutën e 81të duke zëvëndësuar mesfushorin e Barcelonës, Xavi. Më 3 qershor, ai luajti një tjetër ndeshje miqësore kundër Koresë së Jugut, ai hyri sërisht si zëvëndësim me David Silvën duke luajtur dhjetë minutat e fundit të ndeshjes.

Ai luajti sërish një ndeshje tjetër miqësore, këtë herë kundër Kilit më 25 qershor, ai hyri sërisht si zëvëndësim në minutën e 70 në vend të Xabi Alonsos që u dëmtua. Ai u rikthye që të luante me kombëtaren U–21 në 2011 Kampionatin Europian ku Spanja U–21 fitoi në finale me Zvicrën U–21 me rezultatin 2–0, Javi Martínez ishte kapiten i skuadrës dhe një nga lojtarët më të mirë të turnamentit dhe u zgjodh edhe në formacionin më të mirë.

Javi Martínez ishte një nga 23 lojtarët që u zgjodhën nga Del Bosque për të luajtur në Euro 2012 që u zhvillua në Poloni dhe Ukrainë. Ai luajti vetëm një ndeshje në Grupin C kundër Irlandës së Veriut ku Spanja fitoi me rezultatin 4–0. Spanja u shpall fituese ku në finale mposhti Italinë me rezultatin 4–0. Del Bosque e ka përshkruar atë si një "lojtar i kompletuar" dhe gjithashtu e ka krahasuar me Patrick Vieira.

## Jeta personale
Vëllai më i madhë i Martínez, Álvaro, është gjithashtu futbollist, ai luan në mbrojtje. Ai ka luajtur zakonnisht në kampionatet e niveleve të ulëta. Ai ka luajtur me Barakaldon për tre vite, dhe në vitin 2011 deklaroi pensionimin nga futbolli.

## Statistikat 
### Klubet
*Redaktuar më 30 gusht 2013* 

### Kombëtarja
*Redaktuar më 18 korrik 2014* 

## Trofe 
[thumb|250px|Martínez me trofeun e [UEFA Euro 2012|Euro 2012.]]
### Skuadra
; Athletic Bilbao
*UEFA Europa League: Finalist 2011–12
*Copa del Rey: Finalist 2008–09, 2011–12
*Supercopa de España: Finalist 2009

; Bayern München
*UEFA Liga e Kampioneve: 2012–13
*Bundesliga: 2012–13
*DFB-Pokal: 2012–13
*UEFA Super Kupa: 2013

### Shteti
*FIFA Kupa e Botës: 2010
*Kampionati Evropian i Futbollit: 2012
*FIFA Kupa e Konfederatave: Finalist 2013

;Spanja U21
*Kampionati Evropian i Futbollit U–21: 2011

;Spanja U19
*Kampionati Evropian i Futbollit U–19: 2007

### Personale
*La Liga lojtari zbulim i vitit

## Referime 
## Lidhje të jashtme 
*Bayern official profile
*Athletic Bilbao profile
*BDFutbol profile
*National team data
*2010 FIFA World Cup profile 
*Transfermarkt profile